Friedrich von Lütke

Krahv (a-st 1866) Friedrich Benjamin von Lütke (Venemaal tuntud kui Fjodor Petrovitš Litke, vene keeles Фёдор Петрович Литке) (28. september 1797 Peterburi – 20. august 1882 Peterburi) oli saksa päritolu Vene meresõitja, admiral, geograaf, kirjanik, Tallinna sõjakuberner ja Avanduse mõisnik Virumaal. Friedrich Benjamin Lütke sündis venestunud sakslaste peres. Tema Dresdenis sündinud vanaisa Johann Lütke oli 1745. aastal Saksamaalt Moskvasse asunud vaimulik. 1813. aastal sooritas Friedrich Benjamin Lütke mereväeohvitseri eksamid ning osales Kuuendas koalitsioonisõjas Danzigi piiramisel. 1817–1819 osales koos Ferdinand von Wrangelliga Vassili Golovnini ümbermaailmareisil. 1821–1824 juhtis ekspeditsiooni Novaja Zemlja kaardistamiseks ja uuris Põhja-Jäämerd. 1826–1829 juhtis ümbermaailmareisi luubil Senjavin, uuris selle vältel Karoliine ja mitmeid teisi saari. Lisaks uuris ta Kamtšatka rannikut ning koostas Beringi mere ülevaate. 1845. aastal asutas Vene Geograafia Seltsi koos Ferdinand von Wrangelli ja Karl Ernst von Baer, Friedrich Georg Wilhelm Struve, Gregor von Helmerseni, Alexander Theodor von Middendorffiga ning sealne viitsepresident aastatel 1845–1849 ja 1857–1872. 1849. aastal ostis ta haagikohtunik Theodor von Schwebsilt 110 000 rubla eest Avanduse mõisa koos Orguse karjamõisaga. 1850–1853 oli ta Tallinna sõjakuberner ja Tallinna sadama kõrgeim komandör ning 1853–1856 Kroonlinna sadama peakomandör. 1864–1881 Peterburi Teaduste Akadeemia president. 1866. aastal sai Lütke Venemaa krahvitiitli. Püha Anna ordeni IV klass (1813) Püha Anna ordeni III klass (25. oktoober 1819) Püha Anna ordeni II klass (22. oktoober 1829) Püha Georgi ordeni IV klass (30. jaanuar 1830) Püha Vladimiri ordeni III klass (25. detsember 1831) Püha Stanislavi ordeni I klass (25. august 1838) Püha Anna ordeni I klass (6. detsember 1840) Valge Kotka orden (30. juuni 1846) Püha Vladimiri ordeni II klass (19. oktoober 1847) Püha Aleksander Nevski orden (22. august 1852, briljandid 1. jaanuar 1858) Püha Vladimiri ordeni I klass (26. september 1863) Püha Andreas Esmakutsutu orden (1. jaanuar 1870, briljandid 1. I 1876) Preisimaa Punase Kotka ordeni II klass (20. august 1835, koos tähega) Madalmaade Madalmaade Lõvi orden (26. juuli 1841) Taani Dannebrogi ordeni I klass (25. oktoober 1845) Sitsiilia Püha Januariuse orden (15. märts 1846) Saksi-Altenburgi Saksi-Ernestiinide Kojaordeni I klass (10. mai 1846) Prantsusmaa Auleegioni ordeni ohvitseririst (10. juuni 1846) Württembergi Krooni ordeni I klass (10. september 1846) Preisimaa Punase Kotka ordeni I klass (5. oktoober 1846) Hannoveri Welfi ordeni suurrist (15. mai 1847) Saksi-Weimar-Eisenachi Valge Pistriku Kojaorden (20. september 1847) Tema vanemad olid Moskvas sündinud tõeline riiginõunik, Peterburi tollidirektor Peter August von Lütke (1750–1808) ja Anna Dorothea Engel, kes oli Königsbergi ülikooli lõpetanud sõjaväearst Johann Heinrich Gottlieb Engeli (surn.1785) tütar ja Krimmi Feodossija linnapea, senaatori ja Riiginõukogu liikme Theodor Engeli (1769–1837) õde. Friedrich Benjamini vend Alexander (1798–1851) oli mereväelane ja riiginõunik, ning õde Anna Venemaa välisminister Nicholas de Giersi (1820–1895) ema ja Eestimaa asekuberneriks olnud Alexander Giersi (sünd.1861) vanaema. Friedrich Benjamin von Lütke abiellus 1835 Julie Brownega (1809–1843), kes oli inglise mereväeohvitseri William Browne'i tütar ja olnud 1832–35 suurvürstinna Aleksandra kasvatajanna. Abielust sündisid: Konstantin Peter von Lütke (1837–1892; ru), mereväelane (kontradmiral, 1888), mereministeeriumi agent Austrias ja Itaalias, osales 1854 fregati Aurora junkruna Krimmi sõja Petropavlovski piiramisel. Nikolai Johann von Lütke (1839–1887), riiginõunik ja kammerhärra, kelle poegadest Friedrich (1866–1912) oli 2. järgu kapten kaardiväe ekipaažis ja abielus vürst Aleksandr Suvorovi tütretütrega, ning Avanduse mõisas sündinud Konstantin (1873–1915) Preobraženski kaardiväepolgu polkovnik ja kindrali, krahv Eduard Totlebeni (1818–1884) väimees. Литке, Ф. П. (1828). Четырекратное путешествие в Северный Ледовитый океан, совершенное по повелению императора Александра I, на военном бриге "Новая Земля", в 1821, 1822, 1823 и 1824 годах. Санктпетербург. (vene keeles) Литке, Ф. П. (1835). Путешествие вокруг света, совершенное по повелению имп. Николая I на военном шлюпе Сенявине в 1826, 1827, 1828 и 1829 годах, флота капитаном Федором Литке. Отд-ние мореходное. Санктпетербург: . {{cite book}}: eiran teksti ", kordustrükk 1948 Moskva OGIZ" (juhend) (vene keeles) Lutké, Frédéric (1835). Voyage autour du monde, exécuté par ordre de Sa Majesté l'empereur Nicolas Ier, sur la corvette Le Séniavine, dans les années 1826, 1827, 1828 et 1829, par Frédéric Lutké ... commandant de l'expédition. Pariis: . ISBN 0665184689. (Reisikirja prantsuskeelne esitrükk) teavik Friedrich von Lütke E-kataloogis ESTER, digitaalselt: 1.osa 2.osa 3.osa Литке, Ф. П. (1880). Путешествие вокруг света совершенное по повелению Имп. Николая I-го, на шлюпе «Сенявин» в 1826, 27, 28 и 29 годах. В 3-х частях. Спб. 1835—6 г. С атласом в лист и 3 картами. Санктпетербург. (vene keeles) Litke, Fedor Petrovitch (1987). A voyage around the world, 1826-1829 : volume 1, To Russian America and Siberia / by Frederic Litke ; translated from the French edition by Renée Marshall ; supplemented with a parallel account by E.H. Baron von Kittlitz, translated from the German, with an introduction, by Joan Moessner ; edited by Richard A. Pierce. Kingston, Ontario: Limestone Press. ISBN 0919642977. (inglise keeles) Genealogisches Handbuch der baltischen Ritterschaften, Teil 2,3: Estland, Görlitz, 1930, lk 305 Genealogisches Handbuch der baltischen Ritterschaften, Teil 2,3: Estland, Görlitz, 1930, lk 308–309 "750–1808 Родоначальники русских фамилий :: Ономастикон Веселовского: Литке". Originaali arhiivikoopia seisuga 2. juuli 2014. Vaadatud 22. aprill 2015. Genealogisches Handbuch der baltischen Ritterschaften, Teil 2,3: Estland, Görlitz, 1930, lk.308–309 Alekseev, A. I. (1996). Fedor Petrovich Litke. University of Alaska Press. Lk 262 lk. ISBN 0912006862. {{cite book}}: eiran teksti ", 2007" (juhend)  Friedrich von Lütke – pildid, videod ja helifailid Wikimedia Commonsis Elulugu (vene keeles) Väljavõtted Lütke reisiraamatust (Heinrich von Kittlitzi (1799–1874) ja Tartus sündinud Alexander Postelsi (1801–1871) joonistega)